
DIRECŢIA TEHNICĂ ŞI URBANISM

R A P O R T    D E    S P E C I A L I T A T E
la proiectul de hotărâre privind aprobarea finalizării și închiderii proiectului 

„Înființare centru de colectare prin aport voluntar în municipiul Câmpulung Moldovenesc" , cod proiect C3I1A0122000537, finanțat în cadrul  Planului Național de Redresare și Reziliență (PNRR), Componenta C3 – Managementul deșeurilor, INVESTIȚIA I1 - Dezvoltarea, modernizarea și completarea sistemelor de management integrat al deșeurilor municipale la nivel de județ sau la nivel de orașe/comune, pentru realizarea Subinvestiției I.1.A -  Înființarea de centre de colectare prin aport voluntar, Titlu apel - PNRR/2022/C3/S/I.1.A., 
a indicatorilor tehnico-economici finali realizați precum și asigurarea sustenabilității investiției
Direcția Tehnică și Urbanism din cadrul Primăriei Municipiului Câmpulung Moldovenesc, analizând proiectul de hotărâre, precizează următoarele:

Proiectul „Înființare centru de colectare prin aport voluntar în municipiul Câmpulung Moldovenesc”, cod proiect C3I1A0122000537, a fost implementat în cadrul Planului Național de Redresare și Reziliență, Componenta C3 – Managementul deșeurilor, Investiția I1, Subinvestiția I1.a – Înființarea de centre de colectare prin aport voluntar, având ca obiectiv dezvoltarea infrastructurii necesare colectării separate a deșeurilor și îmbunătățirea sistemului de management al deșeurilor la nivelul municipiului.

Investiția a fost realizată în baza Contractului de finanțare nr. C3I1A0122000537 din data de 27.03.2023, încheiat între Ministerul Mediului, Apelor și Pădurilor, în calitate de finanțator, și Unitatea Administrativ-Teritorială Municipiul Câmpulung Moldovenesc, în calitate de beneficiar.

Lucrările aferente obiectivului de investiții au fost finalizate, acest fapt fiind consemnat prin Procesul-verbal de recepție la terminarea lucrărilor nr. 25.842 din data de 24.07.2026.

Prin adresa Ministerului Mediului, Apelor și Pădurilor nr. 86539/20.10.2026, beneficiarii proiectelor finanțate în cadrul PNRR – Componenta C3 au fost informați cu privire la necesitatea adoptării unei hotărâri a consiliului local pentru constatarea finalizării proiectului, confirmarea indicatorilor realizați și asigurarea sustenabilității investiției.

Valoarea totală finală a proiectului, rezultată în urma implementării, este de 3.857.265,35 lei (cu TVA), din care 3.841.576,87 lei reprezintă valoarea eligibilă asigurată din fonduri europene PNRR și bugetul de stat, iar 15.688,48 lei reprezintă valoarea neeligibilă suportată din bugetul local (reprezentand taxe pt avize-acorduri, taxe ISC, etc.).

Având în vedere finalizarea lucrărilor și necesitatea îndeplinirii obligațiilor aferente închiderii proiectului, se impune aprobarea finalizării acestuia, a valorii totale finale și a indicatorilor tehnico-economici, conform documentelor aferente implementării investiției.

Totodată, este necesară asigurarea sustenabilității investiției pentru o perioadă de minimum 5 ani de la efectuarea plății finale, conform Contractului de finanțare, prin menținerea destinației obiectivului, asigurarea exploatării, întreținerii și mentenanței acestuia, precum și alocarea resurselor financiare necesare.

Întrucât lucrările au fost recepționate, iar centrul urmează să fie operaționalizat, măsurile privind organizarea și funcționarea acestuia, inclusiv stabilirea modalității de gestiune, vor face obiectul unor demersuri administrative distincte.

În acest sens, proiectul de hotărâre prevede aprobarea finalizării și închiderii proiectului, luarea la cunoștință a procesului-verbal de recepție la terminarea lucrărilor, aprobarea valorii totale finale și a indicatorilor tehnico-economici, asumarea obligațiilor privind sustenabilitatea investiției și mandatarea primarului municipiului pentru îndeplinirea formalităților necesare închiderii proiectului, precum și a obligațiilor de monitorizare și raportare post-implementare.

Argumentele prezentate de inițiator sunt reale și pertinente.

Având în vedere cele de mai sus, apreciem că proiectul de hotărâre este oportun, legal și necesar.

